
МИНИСТЕРСТВО НА ЗДРАВЕОПАЗВАНЕТО
 РЕГИОНАЛНА  ЗДРАВНА ИНСПЕКЦИЯ 

УТВЪРЖДАВАМ:

ДОКЛАД
ЗА РЕЗУЛТАТИТЕ ОТ ПРОУЧВАНЕ И ИЗМЕРВАНЕ НА УДОВЛЕТВОРЕНОСТТА
НА ПОТРЕБИТЕЛИТЕ НА АДМИНИСТРАТИВНИ УСЛУГИ ПРЕДОСТАВЯНИ
ОТ РЕГИОНАЛНА ЗДРАВНА ИНСПЕКЦИЯ – РУСЕ
за периода 01.01.2025 г. –  31.12.2025 г.
Съобразно изискванията на Наредбата за административното  обслужване организациите предоставящи административни услуги са длъжни да осигурят различни начини за осъществяване на обратна връзка с потребителите. Средствата за обратна връзка  се използват и за проучване и измерване на удовлетвореността на  потребителите  от предоставяните административни услуги. 
    В изпълнение на задълженията по чл. 24 от Наредбата за административното обслужване, административните органи създават възможност за обратна връзка от потребителите чрез използване и прилагане на методи за обратна връзка. Резултатите от обратната връзка от потребителите се използват и за измерване и управление на удовлетвореността на потребителите от предоставяното административно обслужване. Администрациите периодично изследват, анализират и оповестяват удовлетвореността на потребителите от административното обслужване, като резултатите от измерването се оповестяват не по-малко от веднъж годишно.
Измерването на  удовлетвореността на потребителите на административни услуги се ръководи  от следните цели:
· Подобряване достъпа до административните услуги и повишаване качеството им; 
· Улесняване гражданите и юридическите лица при получаването на информация за видовете административни услуги, за необходимите заявления по образец и регламентираните срокове;
· Предоставяне на заинтересованите лица професионална консултация за задължителния набор от документи, които осигуряват изпълнението на всяка административна услуга;
· Събиране на конкретни предложения от потребителите на услуги за административното обслужване с цел повишаване на удовлетвореността.
· Надеждна обратна връзка от клиента и извличане на поука от направените коментари;
· Повишаване качеството на крайния продукт при различните административни услуги;
· Извършване, измерване и публикуване оценките за удовлетвореност на потребителите.
      В РЗИ - Русе проучването и измерването на удовлетвореността на потребителите се извършва един пъти годишно. В резултат на получената и анализирана информация от обратната връзка и от измерването на удовлетвореността се предприемат действия за подобряване на административното обслужване.
           Настоящото проучване е насочено към всички потребители на услуги в РЗИ - Русе и е на доброволен принцип за участие. Целта на изследването е установяване на:
           1.Нивото на удовлетвореност на гражданите във връзка с получаване на информация от инспекцията.
           2.Нивото на удовлетвореност на гражданите от сроковете на издаване на съответните документи.
           3.Нивото на удовлетвореност от отношението на служителите на РЗИ - Русе.
           Главната цел на проучването и измерването на удовлетвореността е  повишаване качеството на административното обслужване извършвано от РЗИ - Русе. 
 Регионална здравна инспекция – Русе използва следните  методи  за събиране на информация за обратна връзка и за измерване на удовлетвореността на потребителите на административни услуги:
· извършване на анкетни проучвания;
· провеждане на консултации със служителите;
· извършване на наблюдения по метода "таен клиент";
· анализ на сигнали, предложения, жалби и похвали;
· анализ на медийни публикации.
        
  1. Извършване на анкетни проучвания. Разработена е анкетна карта, до която потребителите на административни услуги имат свободен достъп на местата, където се извършва административното обслужване и на интернет страницата на администрацията. Всеки от въпросите изпълнява конкретна задача, допринасяща за структуриране на анализ и определяне нивото на удовлетвореност. Възможност за подаване на онлайн анкета на интернет адрес: https://rzi-ruse.com/ukaztabl.php
         През периода 01.01.2025 г. - 31.12.2025 г.  потребителите  на административни услуги, са осъществили обратна връзка относно административното обслужване чрез попълнени 60 анкетни карти, от които:
            - 10 бр. попълнени на място в РЗИ - Русе при получаване на административна услуга.
            -   9 бр. попълнена  онлайн анкета в сайта на инспекцията.
             Потребителите са дали следните оценки и отговори в анкетите за работата на администрацията, свързана с административното обслужване:    
    
АНКЕТА за удовлетвореността на потребителите на услуги, предоставени от РЗИ - Русе 
  
Как бихте оценили културата на обслужване в РЗИ - Русе:  
     





  Как бихте оценили качеството на обслужване в РЗИ - Русе:




 Отбележете каналите за достъп до услугите, предлагани от РЗИ - Русе, които използвате:




Считате ли, че местата, на които се предоставят услугите на РЗИ - Русе са ясно обозначени и лесно достъпни?




  Как бихте оценили предоставянето на информация и услуги, предлагани чрез страницата ни в интернет?




Предлагали ли сте финансови и/или материални облаги на служители за бърза и качествена работа?



       
Напишете Вашите предложения и препоръки 

Част от потребителите /общо 3 бр./ на административни услуги са се възползвали от възможността  да напишат своето мнение, предложение или препоръка. Две от  препоръките  са свързани с подобряване състоянието на сградния фонд, нужда от ремонт и обединяване на сградите в ведна, по-достъпна среда. Постъпило е и едно предложение за поставяне на ясно обозначение на табелите. 

         2. Провеждане на консултации със служителите

Консултациите със служителите са метод за получаване на неформална обратна връзка от потребителите, при който се използват основно впечатленията на служителите, които контактуват ежедневно с потребителите в хода на осъществяване на административното обслужване (служителите в ЦАО), както и впечатленията на служителите от специализираната администрация. Тези консултации се провеждат предимно от директора на дирекция „Административно-правно, финансово и стопанско обслужване“ под формата на работни срещи със служителите в ЦАО и служители от специализираната администрация, на които се обсъжда и анализира идентифицираната неформална обратна връзка, дадена от потребителите и имат за цел да бъдат набелязани и предприети мерки за подобрение при необходимост. Служителите от центъра споделят впечатленията си от работата с потребителите по няколко показателя, свързани с обслужването. Показателите са предварително определени и всеки служител в работата си следи тяхното изпълнение. Това са време за обслужване, организация на обслужването, компетентност при обслужването, любезно и отзивчиво отношение. Обобщените резултати от проведените консултации показват, че създадената организация на работа „едно гише“ удовлетворява потребителите. 
На място в центъра за административно обслужване или по телефона потребителите получават необходимата информация, свързана с подаването на документи или със сроковете за изпълнение на административната услуга, удовлетворени са от обслужването и устно благодарят за отзивчивостта на служителите. Не са постъпвали жалби и сигнали по отношение на административното обслужване.

3. Извършване на наблюдения по метода „таен клиент“ 
На място в Центъра за административно обслужване на РЗИ бе извършена проверка по метода „таен клиент“ с цел оценка на нивото на информираност, компетентност и оказваното съдействие от страна на служителите на РЗИ относно предоставяните електронни здравни услуги чрез приложението еЗдраве.
В ролята на таен клиент влезе гражданин, който се обърна към служителите с намерение да получи информация и съдействие за достъп до своето електронно здравно досие, включително относно условията за идентификация и използването на мобилното приложение еЗдраве.
По време на наблюдението бе проследен начинът на обслужване, точността и пълнотата на предоставената информация, готовността на служителите за оказване на разяснения, времето за обслужване, както и общото професионално поведение. Получените резултати служат за идентифициране на добри практики и области за подобрение при административното обслужване в контекста на дигитализацията на здравеопазването.
По електронен път – проверка на интернет страницата на инспекцията за актуалност на публикувани документи, касаещи административното обслужване. Всички констатирани във връзка с настъпили промени в нормативната база несъответствия в указанията и документите за предоставяните административни услуги са отстранени своевременно. 
Проверките на съдържанието на интернет страницата включваха и проверки за актуалност на публикуваните нормативни актове, към голяма част от които препращат процедурите за предоставяне на административни услуги. Във всички публикувани нормативни документи са отразени последните изменения и допълнения, като актуализацията им обичайно се извършва за срок не по-дълъг от 5 дни след обнародването им.

          4. Анализ на сигнали, предложения, жалби и похвали.  

Същите могат да бъдат подадени в РЗИ - Русе по пощата, електронна поща или лично, както и в пощенската кутия за предложения, жалби и сигнали. 
         През периода 01.01.2025 г. – 31.12.2025 г. не са постъпвали сигнали, касаещи административното обслужване. Получени са 6 бр. похвали за отлично обслужване.
        
 5. Анализ на медийните публикации. 

Проследяват се и се анализират  медийните публикации. През 2025 г. в 177 материала в средствата за масово осведомяване е отразена дейността на РЗИ - Русе. 
От тях не е имало публикации, насочени към административното обслужване.

Изводи:

Въз основа на получените резултатите може да се направят следните изводи за административното обслужване в РЗИ - Русе:
            1. През 2025 г. По-голямата част от анкетираните потребители на административни услуги дават положителна оценка за работата в инспекцията.
            2. Факт е, че малка част от потребителите на административни услуги проявяват активност да дават оценка на обслужването, ако изрично не са помолени за това, въпреки че достъпа до средствата за обратна  връзка е свободен. В сравнение с 2025 г. активността на потребителите, свързана с облсужването е намаляла. През 2024 г. е имало 60 бр. анкети, а през 2025 г. 19 бр.
            3. Активността  на потребителите на административни услуги в електронните средства за обратна връзка е на добро ниво. Попълнени са 9 броя online анкети на сайта на РЗИ - Русе.
            4. Работата на служителите е оценена като компетентна и качествена, с добро отношение към потребителя.
            5. Най-често за източник на информация се ползва интернет страницата, личен разговор и телефонен разговор със служителите на администрацията;
            6. Един от потрбителите е посочил, че е предлагал финансови или материални облаги на служители във връзка с административното обслужване.
           
 Предприемане на действия за подобряване на административното обслужване

За подобряване на административното обслужване през 2025 г. са актуализирани  следните вътрешни правила и процедури:
· Харта на клиента утвърдена 
· Вътрешни правила за извършване на проверки, съставяне на актове за установяване на административни нарушения и издаване на наказателни постановления –
· Вътрешни правила за управление на цикъла на обществените поръчки в Регионална здравна инспекция - Русе
· Вътрешни правила за контрол и предотвратяване изпирането на пари и финансирането на тероризма в РЗИ - РУСЕ 
· Вътрешна процедура при постъпване на сигнали, предложения, запитвания от граждани и организации в РЗИ - Русе 
· Вътрешни правила за провеждане на следдипломно обучение в регионална здравна инспекция - Русе 
· Вътрешни правила за работата на учрежденския архив в Регионална здравна инспекция - Русе 
· Процедура за движението на документи на хартиен носител и електронни документи в РЗИ - Русе 
· Вътрешни правила за приемане и изпращане на документи и съобщения чрез Системата за сигурно електронно връчване в РЗИ - Русе 
· Правила за вътрешен оборот на електронни и хартиени документи в РЗИ - Русе
В съответствие с общия стандарт за качество на административното обслужване, звеното за предоставяне на административни услуги е обозначено като Център за административно обслужване (ЦАО) с поставена указателна табела на подходящо и видимо място. 




Препоръки за повишаване на удовлетвореността:

През 2026 г. РЗИ - Русе ще продължи да търси активно мнението на потребителите на административни услуги и да се съобразява с техните предложения, с цел подобряване нивото на обслужване. Предвидени са следните мерки за подобряване  на административното обслужване и повишаване доверието и удовлетвореността на потребителите:
1.   Поддържане на  открит диалог с потребителите, с цел подобряване  и усъвършенстване    на административното обслужване и повишаване удовлетвореността на потребителите. 
2. Повишаване на професионал ната подготовка на служителите в гишето за административно обслужване. 
3.    Предоставяне на електронни административни услуги.
       РЗИ - Русе ще продължава да работи за поддържане на добрите практики в обслужването и за оптимизиране на процедурите с цел улесняване на гражданите. Обратната връзка с гражданите и получените предложения, очертават посоката на развитие на административното обслужване в РЗИ - Русе.
Потребителите, неправителствените организации на гражданите и бизнеса и обществеността, ще се уведомяват чрез интернет страницата ни за предприетите действия и за резултатите от тях.
       Приоритет в дейността на  РЗИ - Русе е предоставянето на качествени административни услуги по ефективен прозрачен и отзивчив начин в контекста на разширената реформа в държавната администрация.  
 Получената информация от обратната връзка и от измерването на удовлетвореността ще се свеждат до знанието на потребителите на административни услуги по лесен и достъпен начин чрез интернет страницата на дирекцията и информационните табла, като целта е подобряване  и усъвършенстване на административното обслужване и повишаване удовлетвореността на потребителите.	
Ще  продължаваме  да  повишаваме нивото на прозрачност и яснота при обслужването на потребители на административни услуги. Осигуряване на точна информация за срокове, такси и необходими документи, достъпна на разбираем език.
Ще  продължаваме да повишаваме нивото на професионализма: Обучение на служителите за любезно, бързо и компетентно обслужване, като се избягва прехвърлянето на отговорност.

ЕЛЕОНОРА ТОДОРОВА  
Главен секретар на РЗИ - Русе
				
					
Как бихте оценили културата на обслужване в РЗИ - Русе

задоволителна 	добра	много добра	отлична	2	2	5	10	

Как бихте оценили качеството на обслужване в РЗИ - Русе

задоволително	добро	мн.добро	отлично	2	2	5	10	

Отбележете каналите за достъп до услугите, предлагани от РЗИ - Русе, които използвате


пряк контакт	 телефон	информационни табла	интернет	елпоща	7	3	1	12	0	

Считате ли, че местата, на които се предоставят услугите на РЗИ - Русе са ясно обозначени и лесно достъпни?

да	не	14	5	
Как бихте оценили предоставянето на информация и услуги, предлагани чрез страницата ни в интернет

достатъчни	недостатъчни	17	3	

Предлагали ли сте финансови и/или материални облаги на служители за бърза и качествена работа

да	не	1	18	

Елеонора Тодорова

Главен секретар на РЗИ - Русе

доц. д-р Александър Парашкевов, д.м.

Директор на РЗИ - Русе


